ಗೆಳತಿ ಕತ್ರೀನಾಗೆ ಡಿಫೆರೆಂಟ್ ಸ್ಟೈಲಿನಲ್ಲಿ ಈದ್ ವಿಶ್ ಮಾಡಿದ ಸಲ್ಲು!

ಮುಂಬೈ: ಬಾಲಿವುಡ್ ಮಾಜಿ ಪ್ರೇಮಿಗಳಾದ ಸಲ್ಮಾನ್ ಖಾನ್ ಮತ್ತು ಕತ್ರೀನಾ ಕೈಫ್ ಸುದೀರ್ಘ ಆರು ವರ್ಷಗಳ ಬಳಿಕ ಒಂದಾಗಿ ಟೈಗರ್ ಜಿಂದಾ ಹೈ ಸಿನಿಮಾದಲ್ಲಿ ನಟಿಸುತ್ತಿದ್ದಾರೆ. ಈ ನಡುವೆ ಹ್ಯಾಂಡ್ ಸಮ್ ಸಲ್ಮಾನ್ ತಮ್ಮ ಮಾಜಿ ಗೆಳತಿ ಸುಂದರಿ ಕತ್ರೀನಾಗೆ ತಮ್ಮದೇ ಆದ ಶೈಲಿಯಲ್ಲಿ ಈದ್ ಮುಬಾರಕ್ ಹೇಳಿದ್ದಾರೆ.

ಸಲ್ಮಾನ್ ತಮ್ಮ ಇನ್ ಸ್ಟಾಗ್ರಾಂನಲ್ಲಿ ವಿಡಿಯೋವೊಂದನ್ನು ಹಂಚಿಕೊಂಡಿದ್ದು, ವಿಡಿಯೋದಲ್ಲಿ ಸಲ್ಮಾನ್ ಹೊಟೇಲೊಂದರ ಮಹಡಿಯ ಮೇಲೆ ನಿಂತು ಕತ್ರೀನಾಗೆ ಕಾಗದದಲ್ಲಿ ತಯಾರಿಸಿದ ರಾಕೆಟ್ ಬಿಡುತ್ತಾರೆ. ಈ ಕಾಗದದ ರಾಕೆಟ್ ನೇರವಾಗಿ ಕತ್ರೀನಾಗೆ ತಾಗುತ್ತದೆ. ಕತ್ರೀನಾ ಆ ರಾಕೆಟ್ ಕೈಗೆತ್ತಿಕೊಂಡು ಅತ್ತಿತ್ತ ನೋಡಿ ಅದನ್ನು ಓಪನ್ ಮಾಡ್ತಾರೆ. ಕಾಗದದಲ್ಲಿ `ಈದ್ ಮುಬಾರಕ್’ ಎಂದು ಬರೆಯಲಾಗಿರುತ್ತದೆ.

ಯಾವಾಗಲೂ ಸಿಂಪಲ್ ಐಡಿಯಾಗಳಿಂದ ಡಿಫೆರೆಂಟ್ ಆಗಿ ಕಾಣಿಸಿಕೊಳ್ಳುವ ಸಲ್ಮಾನ್ ಮತ್ತೊಮ್ಮೆ ತಾವೆಷ್ಟು ಸಿಂಪಲ್ ಎಂಬುದನ್ನು ವಿಡಿಯೋ ಮುಖಾಂತರ ತೋರಿಸಿದ್ದಾರೆ. ಸದ್ಯ ಸಲ್ಮಾನ್ ಮತ್ತು ಕತ್ರೀನಾ ನಟಿಸುತ್ತಿರುವ ಟೈಗರ್ ಜಿಂದಾ ಹೈ ಸಿನಿಮಾ ಡಿಸೆಂಬರ್‍ನಲ್ಲಿ ತೆರೆಕಾಣಲಿದೆ.

ಇದನ್ನೂ ಓದಿ: 2-3 ವರ್ಷಗಳಲ್ಲಿ ನಾನು ತಂದೆಯಾಗಲಿದ್ದೇನೆ: ಸಲ್ಮಾನ್ ಖಾನ್

ರಂಜಾನ್ ನಲ್ಲಿ ತೆರೆಕಂಡಿದ್ದ `ಟ್ಯೂಬ್‍ಲೈಟ್’ ಸಿನಿಮಾ ಸಿನಿರಸಿಕರನ್ನು ಸೆಳೆಯುವಲ್ಲಿ ವಿಫಲವಾಗಿತ್ತು. ಅಂತೆಯೇ ಕತ್ರೀನಾ ನಟನೆಯ `ಜಗ್ಗಾ ಜಾಸೂಸ್’ ಸಹ ಬಾಕ್ಸ್ ಆಫೀಸ್‍ನಲ್ಲಿ ಧೂಳೆಬ್ಬಿಸಲು ವಿಫಲಗೊಂಡಿತ್ತು. ಈಗ ಇಬ್ಬರೂ ಸ್ಟಾರ್‍ಗಳು ಜೊತೆಯಾಗಿ `ಟೈಗರ್ ಜಿಂದಾ ಹೈ’ ಸಿನಿಮಾದಲ್ಲಿ ನಟಿಸುತ್ತಿದ್ದು, ಇದ್ರಿಂದ ಇಬ್ಬರಿಗೂ ಬ್ರೇಕ್ ಸಿಗುವ ಚಾನ್ಸ್ ಗಳಿವೆ.

ಇದನ್ನೂ ಓದಿ: ಮಾಜಿ ಗೆಳತಿಗೆ ಭರ್ಜರಿ ಬರ್ತ್ ಡೇ ಗಿಫ್ಟ್ ಕೊಟ್ಟ ಸಲ್ಮಾನ್ ಖಾನ್

`ಟೈಗರ್ ಜಿಂದಾ ಹೈ’ ಬಳಿಕ ರೆಮೊ ಡಿಸೋಜಾ ನಿರ್ಮಾಣದ ಡ್ಯಾನ್ಸ್ ಆಧಾರಿತ ಸಿನಿಮಾದಲ್ಲಿ ಸಲ್ಮಾನ್ ಖಾನ್ ನಟಿಸಲಿದ್ದಾರೆ. ಈ ಚಿತ್ರದಲ್ಲಿ ಸಲ್ಮಾನ್ ಗೆ ಜೊತೆಯಾಗಿ ಜಾಕ್ವೇಲಿನ್ ಫರ್ನಾಂಡೀಸ್ ಕಾಣಿಸಿಕೊಳ್ಳಲಿದ್ದಾರೆ. ಇನ್ನೂ ಕತ್ರೀನಾ ಸಹ ಶಾರೂಖ್ ಖಾನ್ ಮತ್ತು ಅನುಷ್ಕಾ ಶರ್ಮಾ ಅಭಿನಯಿಸುತ್ತಿರುವ ಹೆಸರಿಡದ ಸಿನಿಮಾದಲ್ಲಿ ಬ್ಯುಸಿಯಾಗಲಿದ್ದಾರೆ.

ಇದನ್ನೂ ಒದಿ: ಈ ನಟನಿಂದ ವೇಯ್ಟ್ ಲಾಸ್ ಟಿಪ್ಸ್ ಪಡೆಯಲಿದ್ದಾರಂತೆ ಸಲ್ಮಾನ್ ಖಾನ್!

https://www.instagram.com/p/BYP8GXTBzKo/?taken-by=beingsalmankhan

https://www.instagram.com/p/BTYmDmphp_6/?taken-by=beingsalmankhan

https://www.instagram.com/p/BXYP7znAZEy/?taken-by=katrinakaif